Tshebeletso ena ke ya maqheku a hlokang tlhokomelo ya dihora tse 24 lehaeng la maqheku.
Ke mang ya ka etsang kopo?
Maqheku a hlokang ho hlokomelwa ka dinako tsohle lehaeng la maqheku.
Batho ba fumanang thuso ya boqheku.
Basadi ba dilemo tse 60 le ka hodimo ho moo, le banna ba dilemo tse 65 le ka hodimo ho moo.
Tlatsa foromo ya kopo lehaeng la maqheku le haufi le wena.
Hlahisa tokomane ya hao ya boitsebiso ya Afrika Borwa.
O tla kengwa ditekong tsa tekolo ho bona hore na o a tshwaneleha ho amohelwa le ho fumana saposidi.
Ha kopo ya hao e atlehile o tla tshwanela ho saena tumellano le ba lehae la maqheku ha o amohelwa.
Ha kopo ya hao e sa ananelwa, o ka etsa boipiletso matsatsing a 90 ho Letona la Ntshetsopele ya Setjhaba kapa Setho sa Lekgotla la Phethahatso.
Ho ka nka matsatsi a 35 ho sebetsa kopo ya hao. Nako e tla itshetleha hodima palo ya batho ba lenaneng la bao ba emisitsweng.
Ditjeo di behwa lehae la maqheku.
Foromo ya tekolo bakeng sa ho bona hore o a tshwaneleha kapa Foromo ya DQ 98 e fumaneha mahaeng a maqheku.